da en da nl ca da da nn es da da da da da da da da da da da da da da nn nn nl da da da da de da da da da da da da da da da da da da nl da en da da es nl da
Venskaber på tværs af grænser – vær med til Film- og Musik-camp for unge | Fredensborg Kommune
23.9.2022 13:02:42 CEST | Fredensborg Kommune
Den 26.-30. oktober danner Fredensborg rammerne for en international camp for unge mellem 14-17 år fra kommunens venskabsbyer i England, Estland, Sverige og Finland. Sammen med kommunens egne unge skal deltagerne arbejde med film- og musikproduktion inspireret af FN´s Verdensmål.
I samarbejde med Ung Fredensborg, Fritidsbutik og Fredensborg Musikskole inviterer Fredensborg Kommunes Venskabsbyforum lokale unge til at få én på opleveren.
”I en tid hvor det meste kommunikation foregår digitalt, og mange unge tilbringer en stor del af deres tid bag en skærm, lægger årets unge-camp op til det personlige møde mellem jævnaldrende – face to face og uden filter”, fortæller formand for Venskabsbyforum Tinne Borch Jacobsen, der glæder sig over den store interesse for at deltage i campen.
Med base i Fredensborg Gl. Bio og på Fredensborg Vandrehjem samles en gruppe på 40 unge og 10 voksne med forskellige nationaliteter for at knytte venskaber på tværs af grænser, opleve et kulturmøde og skabe film og musik sammen. Temaerne for campen er universelle og indbyder til fælles dialog og refleksion: Afskaf fattigdom, ligestilling mellem kønnene, mindre ulighed, ansvarligt forbrug og produktion, klima indsats og fred, retfærdighed og stærke institutioner.
På blandede hold skal de unge prøve kræfter med alle aspekter af professionel filmproduktion, ligesom de skal komponere ny tekst og musik. Det hele krydres med masser af sociale aktiviteter, Halloween fest, tur til Kronborg og ægte dansk hygge.
De unge på film-delen bliver undervist af den danske Oscar-vindende instruktør Martin Strange-Hansen, mens deltagerne på musik-delen af campen er i hænderne på de to kyndige musikere Lars Harboe og Benjamin Aggerbæk.
Er man mellem 14-17 år, bor i kommunen og har fået lyst til at deltage, så er der stadig pladser på årets camp. Tilmelding sker på www.ungfredensborg.dk.
Gratis koncert og filmfremvisning i Fredensborg Gl. Bio
Unge-campen afsluttes med en gratis koncert og filmfremvisning søndag d. 30. oktober kl. 11-12 i Fredensborg Gl. Bio. Her inviteres alle interesserede borgere til rød løber, premierekage, popcorn, sodavand og muligheden for at opleve, hvordan kunst og venskaber kan blomstre på tværs af grænser.
Besøg en venskabsby og få rejsetilskud
Film- og Musik-camp 2022 er støttet af Fredensborg Kommunes Venskabsbyforum. Venskabsbyforum yder tilskud til kommunens borgere, skoler, institutioner og foreninger ved besøg i eller fra kommunens 6 venskabsbyer, ligesom der uddeles et årligt rejselegat til unge under 26, som bor i Fredensborg Kommune.
Læs mere om venskabsbyerne og mulighederne for tilskud på https://fredensborg.dk/borger/unge/venskabsby-rejsetilskud-og-legat
Katharina Nielsen, Center for Kultur, Fritid og Sundhed, katn@fredensborg.dk
Information om Fredensborg Kommune
72 56 50 00http://www.fredensborg.dk
Følg pressemeddelelser fra Fredensborg Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Fredensborg Kommune
Plan for tilpasning til ekstremt vejr vedtaget27.9.2022 08:17:40 CEST | Pressemeddelelse
Verden over stiger risikoen for skader og udgifter som følge af klimaforandringerne. Det gælder også i Fredensborg Kommune, hvor byrådet netop har vedtaget en såkaldt klimatilpasningsplan, der skal tackle problemerne
Hvem skal have Handicapprisen 2022?15.9.2022 08:52:16 CEST | Pressemeddelelse
Kender du en person, forening, organisation eller privat virksomhed som du mener, bør komme i betragtning til Handicapprisen, så vil vi gerne vide det inden mandag den 31. oktober
Ny succes på ældreområdet9.9.2022 09:28:31 CEST | Pressemeddelelse
Efter en stor og meget fokuseret indsats har hjemmeplejen i Humlebæk netop fået topkarakter af Styrelsen for Patientsikkerhed. Dermed er det tidligere påbud ophævet.
Byrådet har indgået budgetforlig5.9.2022 10:00:25 CEST | Pressemeddelelse
Søndag aften blev der indgået budgetforlig. 26 ud af byrådets 27 medlemmer står bag.
Kulturudvalget inviterer til forfatteraftener med fire populære forfattere2.9.2022 10:00:29 CEST | Pressemeddelelse
Kulturudvalget fortsætter her i efteråret sin tradition med at sætte fokus på litteratur og læselyst i Fredensborg Kommune. Det sker med to spændende forfatterarrangementer med fire aktuelle og anmelderroste danske forfattere.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022